În imagini se vede clar cum animalul alerga şi, dintr-o dată, l-a lovit pe poliţistul care dirija traficul. Apoi şi-a continuat goana.

În urma atacului, bărbatul a fost rănit la cap şi transportat de urgenţă la spital. Starea lui este stabilă acum.

Animalul a scăpat dintr-o fermă şi a ajuns pe străzile oraşului.

Proprietarul taurului, un bărbat de origine siriană, este cercetat pentru vătămare corporală. Anchetatorii îl acuză că nu a supravegheat animalul.

Taurul a fost prins după aproape o oră, cu ajutorul unui medic veterinar care l-a tranchilizat.